**หลักสูตรหมวดวิชาศึกษาทั่วไป**

**หลักสูตรปรับปรุง พ.ศ. 2561**

**มหาวิทยาลัยราชภัฏอุบลราชธานี**

 1. เกณฑ์มาตรฐานหลักสูตรหมวดวิชาศึกษาทั่วไป

 หมวดวิชาศึกษาทั่วไป เป็นหมวดวิชาที่มุ่งพัฒนาผู้เรียนให้มีความรอบรู้อย่างกว้างขวางมีโลกทัศน์ที่กว้างไกล มีความเข้าใจธรรมชาติ ตนเอง ผู้อื่น และสังคม เป็นผู้ใฝ่รู้ ใฝ่เรียน เรียนรู้ด้วยตนเอง สามารถจัดการกับชีวิต สามารถคิดอย่างมีเหตุผลและมีระบบ สามารถใช้ภาษาในการติดต่อสื่อสารได้ดี มีคุณธรรมและจริยธรรม ตระหนักในคุณค่าของศิลปะและวัฒนธรรม ทั้งของไทยและของประชาคมนานาชาติ สามารถนำความรู้ไปใช้ในการดำเนินชีวิตและดำรงตนอยู่ในสังคมได้เป็นอย่างดี

 มหาวิทยาลัยราชภัฏอุบลราชธานีได้จัดวิชาศึกษาทั่วไปในลักษณะจำแนกเป็นรายวิชา โดยผสมผสานเนื้อหาวิชาที่ครอบคลุมสาระของกลุ่มวิชามนุษยศาสตร์ ภาษา สังคมศาสตร์ และกลุ่มวิชาคณิตศาสตร์ วิทยาศาสตร์และเทคโนโลยี ในสัดส่วนที่เหมาะสมเพื่อให้บรรลุวัตถุประสงค์ของวิชาศึกษาทั่วไป โดยกำหนดให้ผู้เข้าศึกษาปริญญาตรี ต้องเรียน **ไม่น้อยกว่า 30 หน่วยกิต** และได้กำหนดกลุ่มวิชา เป็น 4 กลุ่มวิชา ดังนี้

* 1. **กลุ่มวิชามนุษยศาสตร์**

 มุ่งให้ผู้เรียนมีความรู้ ความเข้าใจในคุณค่าของตนเอง คุณค่าของผู้อื่น คุณค่าของการทำงาน การเรียนรู้ และการพัฒนาตนเอง การมีคุณธรรม จริยธรรมพื้นฐานที่จำเป็นสำหรับบัณฑิต การน้อมนำศาสตร์พระราชาสู่การพัฒนาตนเองและสังคม การมีความรักและซาบซึ้งในความดี ความงามทางด้านภาษา ดนตรี ศิลปะ การมีทักษะการคิด ทักษะการเรียนรู้ ทักษะการแก้ปัญหา ทักษะทางเทคโนโลยีสารสนเทศ ทักษะการสื่อสาร การทำงานร่วมกับผู้อื่น และทักษะการพัฒนาตน สามารถนำไปประยุกต์ใช้ในการเรียนรู้ การพัฒนาตนเอง พัฒนาอาชีพและสังคมทั้งในปัจจุบันและอนาคต

* 1. **กลุ่มวิชาภาษา**

 มุ่งให้ผู้เรียน มีความรู้ ความเข้าใจและสามารถใช้ภาษาไทยเพื่อการสื่อสาร การใช้คำ การผูก

 ประโยค การฟัง การพูด การอ่าน และการเขียนได้อย่างมีประสิทธิภาพ สามารถใช้ภาษาอังกฤษ เพื่อ

 การสื่อสารในชีวิตประจำวัน สามารถใช้พจนานุกรมภาษาอังกฤษ สร้างคำในภาษาอังกฤษ เดาคำศัพท์

 จากบริบท และสามารถอ่านเพื่อจับใจความสำคัญได้

* 1. **กลุ่มวิชาสังคมศาสตร์**

มุ่งให้ผู้เรียนมีความรู้ ความเข้าใจสังคมท้องถิ่น สังคมไทย ประชาคมอาเซียน และสังคมโลก การอนุรักษ์ขนบธรรมเนียม ประเพณี ศิลปะ และวัฒนธรรมทั้งของท้องถิ่นและของไทย การสืบสานและการพัฒนาภูมิปัญญาท้องถิ่นและภูมิปัญญาไทยเชิงสร้างสรรค์ มุ่งให้ผู้เรียนมีจิตอาสาเพื่อการพัฒนาท้องถิ่น การเคารพกฎระเบียบของสังคม และการอยู่ร่วมกันอย่างมีความสุขในสังคมพหุวัฒนธรรม

* 1. **กลุ่มวิชาคณิตศาสตร์ วิทยาศาสตร์และเทคโนโลยี**

มุ่งพัฒนาผู้เรียนให้มีความรอบรู้อย่างกว้างขวาง มีโลกทัศน์ที่กว้างไกล และทักษะการคิด

 แบบมีส่วนร่วม สามารถบูรณาการองค์ความรู้ด้านต่างๆ และมีทักษะในการนำไปประยุกต์ในการ

 ดำเนินชีวิตประจำวัน ไม่ว่าจะเป็นทางด้านคณิตศาสตร์ วิทยาศาสตร์และเทคโนโลยี การบำบัดและ

 รักษาสุขภาพ การเกษตรและอาหาร การออกกำลังกาย การสร้างมูลค่าเพิ่มจากภูมิปัญญาท้องถิ่น

 สามารถใช้เทคโนโลยีสารสนเทศก้าวทันต่อการเปลี่ยนแปลงของยุคดิจิทัล รวมถึงการประยุกต์ใช้

 เทคโนโลยีและนวัตกรรมสู่อนาคต

**2. กลุ่มวิชาและรายวิชา**

 **2.1 กลุ่มวิชามนุษยศาสตร์ เรียนไม่น้อยกว่า 6 หน่วยกิต**

|  |  |  |
| --- | --- | --- |
| 9011103 | การรู้สารสนเทศและการเรียนรู้Information Literacy and Learning | 3(3-0-6) |
| 9011104 | ปรัชญาและการคิดอย่างมีเหตุผลPhilosophy and Rational Thinking | 3(3-0-6) |
| 9011105 | คุณธรรมจริยธรรมสำหรับบัณฑิตMorality for Graduates | 3(3-0-6) |
| 9012116 | งานและการเรียนรู้เพื่อชีวิตWork and Learning for Life | 3(2-2-5) |
| 9012117 | สุนทรียภาพแห่งชีวิตAesthetics of Life | 3(2-2-5) |
| 9012118 | ศาสตร์พระราชาเพื่อพัฒนาตนThe King’s Philosophy for Self-Development | 3(2-2-5) |

 **2.2 กลุ่มวิชาภาษา เรียน 9 หน่วยกิต**

|  |  |  |
| --- | --- | --- |
| 9022117 | ภาษาไทยเพื่อการสื่อสารThai for Communication | 3(3-0-6) |
| 9022118 | ภาษาอังกฤษเพื่อการสื่อสารEnglish for Communication | 3(3-0-6) |
| 9022119 | ภาษาอังกฤษเพื่อทักษะการเรียนรู้English for Learning Skills | 3(3-0-6) |

 **2.3 กลุ่มวิชาสังคมศาสตร์ เรียนไม่น้อยกว่า 6 หน่วยกิต**

|  |  |  |
| --- | --- | --- |
| 9031117 | วิถีความเป็นไทยWays of Thainess | 3(3-0-6) |
| 9032107 | กฎหมายและสิทธิมนุษยชนLaws and Human Rights | 3(3-0-6) |
| 9032108 | เศรษฐกิจดิจิทัลDigital Economy | 3(2-2-5) |
| 9032109 | ความสุขในสังคมพหุวัฒนธรรมHappiness in Multicultural Society | 3(3-0-6) |
| 9032110 | วิถีชีวิตและภูมิปัญญาอีสานLifestyles and Wisdom of Esan | 3(2-2-5) |
| 9032111 | จิตอาสาพัฒนาท้องถิ่น\*\*Voluntary Mind for Local Development | 3(2-2-5) |

 **หมายเหตุ** \*\* เป็นรายวิชาบังคับสำหรับผู้เข้าศึกษาทุกหลักสูตร

 **2.4 กลุ่มวิชาคณิตศาสตร์ วิทยาศาสตร์และเทคโนโลยี เรียนไม่น้อยกว่า 9 หน่วยกิต**

|  |  |  |
| --- | --- | --- |
| 9041104 | คณิตศาสตร์ในชีวิตประจำวันMathematics in Daily Life | 3(2-2-5) |
| 9041105 | การออกกำลังกายเพื่อคุณภาพชีวิตExercises for Quality of Life | 3(2-2-5) |
| 9042113 | คอมพิวเตอร์และการรู้เท่าทันในยุคดิจิทัลComputers and Literacy in Digital Age | 3(2-2-5) |
| 9042114 | การประยุกต์ใช้เทคโนโลยีและนวัตกรรมสู่อนาคตApplication of Future Innovation and Technology | 3(2-2-5) |
| 9042115 | วิทยาศาสตร์และเทคโนโลยีเพื่อสิ่งแวดล้อมที่ยั่งยืนScience and Technology for Sustainable Environment | 3(2-2-5) |
| 9042116 | สุขภาพเพื่อชีวิตHealth for Life | 3(2-2-5) |
| 9042117 | ธรรมชาติบำบัดNatural Medicine | 3(2-2-5) |
| 9042118 | เกษตรและอาหารเพื่อคุณภาพชีวิตAgriculture and Food for Quality of Life | 3(2-2-5) |
| 9042119 | การสร้างมูลค่าเพิ่มจากภูมิปัญญาท้องถิ่นValue added Building from Local Wisdom | 3(2-2-5) |

**3. โครงสร้างหลักสูตร**

 หลักสูตรระดับปริญญาตรี มหาวิทยาลัยราชภัฏอุบลราชธานี กำหนดให้เรียนหมวดวิชาศึกษาทั่วไป ดังนี้

 **หน่วยกิตรวม ไม่น้อยกว่า 30 หน่วยกิต**

 กลุ่มวิชามนุษยศาสตร์ เรียนไม่น้อยกว่า 6 หน่วยกิต

 กลุ่มวิชาภาษา เรียน 9 หน่วยกิต

 กลุ่มวิชาสังคมศาสตร์ เรียนไม่น้อยกว่า 6 หน่วยกิต

 กลุ่มวิชาคณิตศาสตร์ วิทยาศาสตร์และเทคโนโลยี เรียนไม่น้อยกว่า 9 หน่วยกิต

**4. คำอธิบายรายวิชา**

**9011103 การรู้สารสนเทศและการเรียนรู้ 3(3-0-6)**

 **Information Literacy and Learning**

 ความหมาย ความสำคัญของการเรียนรู้ หลักการเรียนรู้ กระบวนการเรียนรู้ ทรัพยากรสารสนเทศ การสืบค้นสารสนเทศ ความสำคัญของการรู้สารสนเทศ กระบวนการพัฒนาทักษะการรู้สารสนเทศ การนำเสนอผลการเรียนรู้และการแลกเปลี่ยนเรียนรู้ สังคมการเรียนรู้ การส่งเสริมการเรียนรู้ตลอดชีวิต จริยธรรมในการใช้สารสนเทศ และการประยุกต์เทคโนโลยีสารสนเทศในการเผยแพร่ผลการเรียนรู้

**9011104 ปรัชญาและการคิดการอย่างมีเหตุผล 3(3-0-6)**

 **Philosophy and Rational Thinking**

 ความหมาย ขอบข่ายและความสำคัญของปรัชญา แนวคิดเชิงปรัชญาตะวันออกและปรัชญาตะวันตก ปัญหาสำคัญทางปรัชญา อภิปรัชญา ญาณวิทยา จริยศาสตร์ และสุนทรียศาสตร์ ระบบการคิดอย่างมีเหตุผลตามหลักตรรกศาสตร์ การสร้างรูปแบบของการคิดอย่างมีเหตุผลที่สูงขึ้น การประยุกต์ใช้การคิดให้เหตุผลเชิงปฏิบัติในชีวิตประจำวัน

 **9011105 คุณธรรมจริยธรรมสำหรับบัณฑิต 3(3-0-6)**

 **Morality for Graduates**

 แนวคิดว่าด้วยคุณธรรมจริยธรรม ทฤษฎีทางจริยศาสตร์ ความขัดแย้งทางจริยธรรม ปัญหาจริยธรรมในสังคมไทย แนวคิดเกี่ยวกับความเป็นบัณฑิต คุณธรรมและจริยธรรมที่สำคัญของบัณฑิต ปัญญารู้เท่าทันชีวิตและสังคม ความรัก ความเป็นผู้ให้ ลักษณะมุ่งอนาคตและความเชื่ออำนาจในตน ความตระหนักในคุณค่าของตนเอง หลักจริยธรรมที่สำคัญของศาสนา

**9012116 งานและการเรียนรู้เพื่อชีวิต 3(2-2-5)**

 **Work and Learning for Life**

 กระบวนการเรียนรู้คุณค่าของการมีชีวิต การทำงานและการเรียนรู้ การพัฒนาชีวิตและงาน พฤติกรรมมนุษย์ การพัฒนาตน การมีมุมมองเชิงบวกด้านเพศวิถี การจัดการชีวิตและการทำงาน การวางแผนการเงินและการปรับตัวในภาวะเศรษฐกิจที่เปลี่ยนแปลง หลักธรรมในการดำเนินชีวิตและการทำงาน ค่านิยมในการดำเนินชีวิต การอยู่ร่วมกันและการทำงานอย่างมีความสุข การทำงานเชิงอาสาสมัคร การพัฒนาทักษะการทำงานและทักษะวิชาชีพ การเสริมสร้างนิสัยรักการทำงาน ฝึกปฏิบัติและประยุกต์กระบวนการเรียนรู้แนวจิตตปัญญาศึกษาในการพัฒนามิติด้านในผ่านฐานใจ ฐานคิดและฐานกาย การเสริมสร้างคุณค่าความเป็นมนุษย์และดุลยภาพของชีวิตกับการทำงาน

**9012117 สุนทรียภาพแห่งชีวิต 3(2-2-5)**

 **Aesthetics of Life**

 ความหมาย ความสำคัญและขอบข่ายของสุนทรียศาสตร์ ทฤษฎีความงาม การรับรู้คุณค่าสุนทรียภาพในธรรมชาติและสิ่งที่มนุษย์สร้างขึ้น ตระหนักรู้ในคุณค่าความงามทางด้านทัศนศิลป์

ดุริยางคศิลป์ และศิลปะการแสดง ฝึกปฏิบัติด้านทัศนศิลป์ ดุริยางคศิลป์ และนาฏศิลป์ไทยขั้นพื้นฐาน ประยุกต์ความรู้ความเข้าใจทางสุนทรียศาสตร์กับประสบการณ์ของตนเองได้อย่างเหมาะสม

**9012118 ศาสตร์พระราชาเพื่อพัฒนาตน 3(2-2-5)**

 **The King’s Philosophy for Self-Development**

 ความหมายและความสำคัญของศาสตร์พระราชา หลักการทรงงาน พระอัจฉริยภาพ

พระบรมราโชวาทรัชกาลที่ 9 โครงการอันเนื่องมาจากพระราชดำริ เกษตรทฤษฎีใหม่ ปรัชญาเศรษฐกิจพอเพียง การพัฒนาอย่างเป็นระบบ และ ความสุขในการทำงาน

**9022117 ภาษาไทยเพื่อการสื่อสาร** **3(3-0-6)**

 **Thai for Communication**

 ความรู้พื้นฐานเกี่ยวกับภาษาไทยเพื่อการสื่อสาร การใช้คำและการผูกประโยคการฟังการพูดการอ่านและการเขียนเพื่อการสื่อสาร การนำเสนอผลการสืบค้นโดยเน้นกระบวนการทักษะสัมพันธ์ทางภาษา

**9022118 ภาษาอังกฤษเพื่อการสื่อสาร 3(3-0-6)**

 **English for Communication**

 ศัพท์ สำนวน ไวยากรณ์ และบทสนทนา ในการฟัง การพูด การอ่าน และการเขียน สำหรับการสื่อสารในชีวิตประจำวัน การทำงาน และการศึกษาภาษาอังกฤษในบริบทต่างๆ

**9022119 ภาษาอังกฤษเพื่อทักษะการเรียนรู้ 3(3-0-6)**

 **English for Learning Skills**

ทักษะการฟัง การพูด การอ่านและการเขียนภาษาอังกฤษ การใช้พจนานุกรมภาษาอังกฤษ การสร้างคำในภาษาอังกฤษ การเดาคำศัพท์จากบริบท การอ่านเพื่อจับใจความสำคัญและรายละเอียด การสรุปความจากบริบท การอ้างอิงในบริบท การอนุมานจากบริบท

**9031117 วิถีความเป็นไทย 3(3-0-6)**

 **Ways of Thainess**

ประวัติศาสตร์และภูมิศาสตร์ของประเทศไทย วิถีชีวิตความเป็นไทย ด้านเศรษฐกิจ สังคม วัฒนธรรม และเอกลักษณ์ของไทย วิถีความเป็นไทยกับการเปลี่ยนแปลงสังคมในยุคโลกาภิวัตน์ การอนุรักษ์ และส่งเสริมวิถีความเป็นไทยให้ดำรงอยู่อย่างยั่งยืน

**9032107 กฎหมายและสิทธิมนุษยชน 3(3-0-6)**

 **Laws and Human Rights**

 กฎหมายเบื้องต้นในชีวิตประจำวัน ระบบกฎหมายและกระบวนการยุติธรรม กฎหมายอาญาความหมายและลักษณะสำคัญของกฎหมายอาญา โครงสร้างและความรับผิดทางอาญา แนวคิดและความหมายของสิทธิมนุษยชน สิทธิมนุษยชนและสิทธิขั้นพื้นฐานในบริบทของกฎหมายหน้าที่ของรัฐในการให้ความคุ้มครองสิทธิมนุษยชนและสิทธิขั้นพื้นฐาน วิวัฒนาการของสิทธิมนุษยชนและการคุ้มครองสิทธิมนุษยชนในประเทศไทย สถานการณ์และปัญหาการละเมิดสิทธิมนุษยชนในสังคมไทย รัฐกับการให้ความคุ้มครองสิทธิและเสรีภาพของบุคคล

**9032108 เศรษฐกิจดิจิทัล 3(2-2-5)**

 **Digital Economy**

 แนวคิดเกี่ยวกับเศรษฐกิจดิจิทัล เทคโนโลยีสารสนเทศในยุคเศรษฐกิจดิจิทัล การจัดการระบบสารสนเทศในองค์การดิจิทัล ผลกระทบต่อสังคมของเศรษฐกิจดิจิทัล การสร้างโอกาสทางธุรกิจในยุคเศรษฐกิจดิจิทัล

**9032109 ความสุขในสังคมพหุวัฒนธรรม 3(3-0-6)**

 **Happiness in Multicultural Society**

 แนวคิดของความสุขในสังคม บทบาทหน้าที่ ความรับผิดชอบของบุคคลในครอบครัวและสังคม องค์ประกอบของพฤติกรรมมนุษย์ การพัฒนาตน วัฒนธรรมและพหุทางวัฒนธรรม การเปลี่ยนแปลงทางสังคมและกระแสโลกาภิวัตน์กับผลกระทบทางวัฒนธรรม

**9032110 วิถีชีวิตและภูมิปัญญาอีสาน 3(2-2-5)**

 **Lifestyles and Wisdom of Esan**

 ประวัติ ความเป็นมา สภาพภูมิประเทศ สังคมวัฒนธรรมของภาคอีสาน ประวัติ ความเป็นมา สังคม วัฒนธรรมและอัตลักษณ์ของจังหวัดอุบลราชธานี วัฒนธรรม ประเพณี คติ ความเชื่อ อาหาร ภาษาและวรรณกรรมท้องถิ่นอีสาน ศิลปะการแสดง การละเล่น สถาปัตยกรรม ภูมิปัญญาท้องถิ่นของชาวอีสาน การปลูกจิตสำนึกความภาคภูมิใจในถิ่นตน แนวคิดการต่อยอดภูมิปัญญาท้องถิ่น การบริหารจัดการมรดกทางวัฒนธรรมพื้นถิ่นอีสาน การปฏิบัติภาคสนามในแหล่งศิลปวัฒนธรรมท้องถิ่นอีสาน

**9032111 จิตอาสาพัฒนาท้องถิ่น 3(2-2-5)**

 **Voluntary Mind for Local Development**

 หลักการจิตอาสา แนวทางการพัฒนาท้องถิ่น สถาบันการศึกษากับการพัฒนาท้องถิ่น กรณีศึกษาองค์กรจิตอาสาในประเทศและต่างประเทศ กระบวนการดำเนินงานโครงการจิตอาสาพัฒนาท้องถิ่น การปฏิบัติภาคสนามโครงการจิตอาสาพัฒนาท้องถิ่น การนำเสนอผลงานจากโครงการจิตอาสาพัฒนาท้องถิ่น

**9041104 คณิตศาสตร์ในชีวิตประจำวัน 3(2-2-5)**

 **Mathematics in Daily Life**

 คณิตศาสตร์พื้นฐาน อัตราส่วน เศษส่วน ร้อยละ แบบรูป การให้เหตุผล ความรู้เบื้องต้นทางสถิติ ข้อมูล การนำเสนอข้อมูล คณิตศาสตร์การเงินเกี่ยวกับการออม ดอกเบี้ย การเช่าซื้อ ภาษี การคำนวณภาษี และการนำคณิตศาสตร์ไปใช้ในชีวิตประจำวัน

**9041105 การออกกำลังกายเพื่อคุณภาพชีวิต 3(2-2-5)**

 **Exercises for Quality of Life**

 ความหมายและความสำคัญของสุขภาพ ความรู้เบื้องต้นเกี่ยวกับการออกกำลังกาย กิจกรรมการออกกำลังกายตามหลักวิทยาศาสตร์การกีฬา การป้องกันการบาดเจ็บทางการกีฬา องค์ประกอบของสมรรถภาพทางกาย การเสริมสร้างสมรรถภาพทางกายเพื่อสุขภาพ และการกำหนดโปรแกรมการออกกำลังกาย

**9042113 คอมพิวเตอร์และการรู้เท่าทันในยุคดิจิทัล 3(2-2-5)**

 **Computer and Literacy in Digital Age**

 ความรู้เบื้องต้นเกี่ยวกับคอมพิวเตอร์ในยุคดิจิทัล ความหมาย ความสำคัญ และผลกระทบของการรู้ดิจิทัล ทักษะสำคัญ การเข้าใจสิทธิและความรับผิดชอบ การเข้าถึงสื่อ การรู้เท่าทันสื่อ การสื่อสาร ความปลอดภัย สุขภาพ การเข้าใจแนวปฏิบัติและกฎหมายในยุคดิจิทัล และแนวโน้มดิจิทัลในอนาคต

**9042114 การประยุกต์ใช้เทคโนโลยีและนวัตกรรมสู่อนาคต 3(2-2-5)**

 **Application of Future Innovation and Technology**

 ความหมาย แนวคิด และบทบาทของเทคโนโลยีและนวัตกรรมในอนาคต ผลกระทบของเทคโนโลยีและนวัตกรรมที่มีต่อการดำรงชีวิต เครื่องมือสำหรับการใช้และพัฒนาเทคโนโลยีและนวัตกรรม การประยุกต์ใช้งานเทคโนโลยีและนวัตกรรมอย่างยั่งยืน การนำเทคโนโลยีและนวัตกรรมไปประยุกต์ใช้ในเชิงเศรษฐกิจและสังคมท้องถิ่นตามแนวทาง ประเทศไทย 4.0 จริยธรรมในการใช้และประโยชน์ที่เกิดจากเทคโนโลยีและนวัตกรรมสู่อนาคต

**9042115 วิทยาศาสตร์และเทคโนโลยีเพื่อสิ่งแวดล้อมที่ยั่งยืน 3(2-2-5)**

 **Science and Technology for Sustainable Environment**

 ความรู้พื้นฐานเกี่ยวกับวิทยาศาสตร์ เทคโนโลยี สิ่งแวดล้อม โลก และระบบนิเวศ ผลกระทบด้านสิ่งแวดล้อมที่เกิดจากการเปลี่ยนแปลงทางด้านวิทยาศาสตร์และเทคโนโลยี ความสัมพันธ์ระหว่างมนุษย์กับสิ่งแวดล้อม ปัญหาสิ่งแวดล้อม มลพิษสิ่งแวดล้อม การจัดการสิ่งแวดล้อม การบริโภคอย่างยั่งยืน และโครงการอันเนื่องมาจากพระราชดำริด้านสิ่งแวดล้อม

**9042116 สุขภาพเพื่อชีวิต 3(2-2-5)**

 **Health for Life**

ความรู้เบื้องต้นเกี่ยวกับวิชาสุขภาพเพื่อชีวิต ร่างกายมนุษย์ การดูแลสุขภาพเบื้องต้น การส่งเสริมสุขภาพจิต อนามัยวัยรุ่น การออกกำลังกายเพื่อสุขภาพ อาหารเพื่อสุขภาพ ยาและสมุนไพรในชีวิตประจำวัน โรคติดต่อและโรคไม่ติดต่อ การจัดการสิ่งแวดล้อม ความปลอดภัยในชีวิตประจำวัน

สิทธิผู้บริโภค และสิทธิการรับบริการสุขภาพ

**9042117 ธรรมชาติบำบัด 3(2-2-5)**

 **Natural Medicine**

ความหมาย ประวัติความเป็นมา หลักการ แนวคิด ทฤษฎีของธรรมชาติบำบัด ธรรมชาติของการเกิดโรค รูปแบบการดูแลสุขภาพด้วยธรรมชาติบำบัด

**9042118 เกษตรและอาหารเพื่อคุณภาพชีวิต 3(2-2-5)**

 **Agriculture and Food for Quality of Life**

 ความหมายและความสำคัญของการเกษตรและอาหารเพื่อคุณภาพชีวิต การปฏิรูปการเกษตร เกษตรอินทรีย์ เกษตรธรรมชาติ เกษตรผสมผสาน เกษตรทฤษฎีใหม่ เทคโนโลยีและเครื่องจักรทางการเกษตร มาตรฐานการผลิตสินค้าเกษต

รและอาหาร อาหารและสารอาหาร อาหารเพื่อสุขภาพ อาหารสมุนไพร อาหารจากภูมิปัญญาท้องถิ่น การพัฒนาผลิตภัณฑ์อาหาร

**9042119 การสร้างมูลค่าเพิ่มจากภูมิปัญญาท้องถิ่น 3(2-2-5)**

 **Value added Building from Local Wisdom**

 ความหมาย คุณค่า และความสำคัญของภูมิปัญญาท้องถิ่น บทบาทของการจัดการความรู้ต่อภูมิปัญญาท้องถิ่น ภูมิปัญญาท้องถิ่นในภาคอีสาน ปราชญ์ชาวบ้านกับภูมิปัญญาท้องถิ่น สินค้าหนึ่งตำบล หนึ่งผลิตภัณฑ์ (OTOP) แนวทางการอนุรักษ์และสร้างมูลค่าเพิ่ม การสร้างมูลค่าเพิ่มจากผลงานวิจัยด้านวิทยาศาสตร์และเทคโนโลยี

**4. การพัฒนาผลการเรียนรู้แต่ละด้านจากรายวิชาในหมวดวิชาศึกษาทั่วไป**

**1. ด้านคุณธรรม จริยธรรม**

**1) ผลการเรียนรู้ด้านคุณธรรม จริยธรรม**

นักศึกษาต้องมีคุณธรรม จริยธรรมเพื่อให้สามารถดำเนินชีวิตร่วมกับผู้อื่นในสังคมอย่างราบรื่น และเป็นประโยชน์ต่อส่วนรวม นอกจากนั้น ในฐานะบัณฑิตยังจะต้องมีส่วนช่วยเสริมสร้างความมั่นคงและความรุ่งเรืองของประเทศ อาจารย์ที่สอนในแต่ละวิชาต้องพยายามสอดแทรกเรื่องที่จะช่วยให้นักศึกษาสามารถพัฒนาคุณธรรม จริยธรรมไปพร้อมกับวิทยาการต่าง ๆ ที่ศึกษา ผู้เรียนควรมีคุณลักษณะดังนี้

(1) มีความซื่อสัตย์สุจริต

(2) มีความเสียสละและเห็นแก่ประโยชน์ส่วนรวม

(3) มีวินัย ตรงต่อเวลา

(4) เคารพในคุณค่าและศักดิ์ศรีของความเป็นมนุษย์

(5) เคารพกฎระเบียบและข้อบังคับต่าง ๆ ขององค์กรและสังคม

(6) มีความภาคภูมิใจในความเป็นไทย วัฒนธรรมไทยและเข้าใจความหลากหลาย

ทางวัฒนธรรม

(7) มีจรรยาบรรณทางวิชาการ

**2) กลยุทธ์การสอนที่ใช้พัฒนาการเรียนรู้ด้านคุณธรรม จริยธรรม**

 กำหนดให้มีวัฒนธรรมองค์กร เพื่อเป็นการปลูกฝังให้นักศึกษามีระเบียบวินัย โดยเน้นการเข้าชั้นเรียนให้ตรงเวลา แต่งกายที่เป็นไปตามระเบียบของมหาวิทยาลัย ตระหนักในบทบาทและหน้าที่ของตนเองและส่วนรวม มีความซื่อสัตย์สุจริต นอกจากนี้อาจารย์ผู้สอนทุกคนต้องสอดแทรกเรื่องคุณธรรม จริยธรรมในการสอนทุกรายวิชา รวมทั้งมีการจัดกิจกรรมส่งเสริมคุณธรรม จริยธรรม เช่น การยกย่องนักศึกษาที่ทำดี ทำประโยชน์แก่ส่วนรวม เสียสละ

**3) กลยุทธ์การประเมินผลการเรียนรู้ด้านคุณธรรม จริยธรรม**

(1) ประเมินจากการตรงต่อเวลาของนักศึกษาในการเข้าชั้นเรียน การส่งงานตามกำหนดระยะเวลาที่มอบหมายและการร่วมกิจกรรม

(2) ประเมินจากการมีวินัยและความร่วมมือของนักศึกษาในการเข้าร่วมกิจกรรมของมหาวิทยาลัย

(3) ประเมินจากความรับผิดชอบในหน้าที่ที่ได้รับมอบหมาย

**2. ด้านความรู้**

**1) ผลการเรียนรู้ด้านความรู้**

 มีองค์ความรู้ในการดำรงชีวิต และการประกอบอาชีพอย่างกว้างขวาง เพื่อให้สามารถปรับตัวให้เข้ากับระบบสังคมที่เปลี่ยนแปลงได้อย่างมีประสิทธิภาพ มีความสุขและมีทักษะชีวิตในศตวรรษที่ 21 ดังนั้นมาตรฐานความรู้ในหัวข้อนี้ ผู้เรียนควรมีความรู้ความเข้าใจ อย่างน้อย 4 ด้าน ดังนี้

(1) มีความรู้ความเข้าใจเกี่ยวกับภูมิปัญญาท้องถิ่นและภูมิปัญญาไทย

(2) มีความรู้ความเข้าใจทางภาษาและการสื่อสาร

(3) มีความรู้ความเข้าใจเกี่ยวกับองค์ความรู้ทางสังคม วัฒนธรรมไทย และความเป็นสากล

(4) มีความรู้ความเข้าใจเกี่ยวกับคณิตศาสตร์ วิทยาศาสตร์และเทคโนโลยี

**2) กลยุทธ์การสอนที่ใช้พัฒนาการเรียนรู้ด้านความรู้**

 ใช้การเรียนการสอนหลากหลายรูปแบบ เน้นหลักทฤษฎี การปฏิบัติ และการประยุกต์ใช้เทคโนโลยีที่ทันสมัย ทั้งนี้ให้เป็นไปตามลักษณะของรายวิชา ตลอดจนเนื้อหาสาระของรายวิชานั้น ๆ นอกจากนี้ควรจัดให้มีการเรียนรู้จากสถานการณ์จริง โดยการศึกษาดูงานหรือเชิญผู้เชี่ยวชาญที่มีประสบการณ์ตรงมาเป็นวิทยากรพิเศษเฉพาะเรื่อง

**3) กลยุทธ์การประเมินผลการเรียนรู้ด้านความรู้**

 ประเมินจากผลสัมฤทธิ์ทางการเรียนและการปฏิบัติของนักศึกษา ในด้านต่าง ๆ คือ

(1) การทดสอบย่อย

(2) การสอบกลางภาคเรียนและปลายภาคเรียน

(3) ประเมินจากผลงานที่ได้รับมอบหมาย

(4) ประเมินจากการนำเสนองานในชั้นเรียน

**3. ทักษะทางปัญญา**

**1) ผลการเรียนรู้ด้านทักษะทางปัญญา**

 เน้นให้สามารถค้นหาข้อเท็จจริง ทำความเข้าใจและสามารถประเมินข้อมูล โดยอาศัยหลักการแนวคิดและทฤษฎีจากแหล่งข้อมูลที่หลากหลาย รู้จักคิดหาเหตุผล เข้าใจที่มาและสาเหตุของปัญหา และวิธีการแก้ปัญหา ดังนั้นผู้เรียนจึงควรมีคุณลักษณะต่าง ๆ เพื่อให้เกิดทักษะทางปัญญา ดังนี้

 (1) มีความสามารถในการคิดอย่างเป็นระบบ

(2) มีความสามารถในการวิเคราะห์และสรุปประเด็นต่าง ๆ

(3) มีความสามารถในการสังเคราะห์และประยุกต์ใช้ในชีวิตประจำวัน

**2) กลยุทธ์การสอนที่ใช้ในการพัฒนาการเรียนรู้ด้านทักษะทางปัญญา**

 (1) มีการบรรยายแนวคิดทฤษฎี

(2) ใช้กรณีศึกษา การเก็บรวบรวมข้อมูลเพื่อสนับสนุนการตัดสินใจ

(3) การอภิปรายกลุ่ม

(4) การฝึกปฏิบัติ

**3) กลยุทธ์การประเมินผลการเรียนรู้ด้านทักษะทางปัญญา**

 ประเมินจากการอภิปราย สัมภาษณ์ แบบทดสอบ ผลงาน และการปฏิบัติของนักศึกษา

**4. ทักษะความสัมพันธ์ระหว่างบุคคลและความรับผิดชอบ**

**1) ผลการเรียนรู้ด้านทักษะความสัมพันธ์ระหว่างตัวบุคคลและความรับผิดชอบ**

 ผลการเรียนรู้ในหัวข้อนี้กำหนดให้นักศึกษาต้องมีส่วนช่วยและเอื้อต่อการแก้ปัญหาในกลุ่มอย่างสร้างสรรค์ ไม่ว่าจะเป็นผู้นำหรือสมาชิกของกลุ่ม สามารถแสดงออกซึ่งภาวะผู้นำในสถานการณ์ที่ไม่ชัดเจนและต้องใช้นวัตกรรม ในการแก้ปัญหา มีความคิดริเริ่มในการวิเคราะห์ปัญหาได้อย่างเหมาะสมบนพื้นฐานของตนเองและของกลุ่ม รับผิดชอบในการเรียนรู้และการพัฒนาตนเองอย่างต่อเนื่อง ผลการเรียนรู้ในหัวข้อนี้ผู้เรียนควรมีคุณลักษณะ ดังนี้

(1) มีภาวะผู้นำและผู้ตาม สามารถทำงานร่วมกับผู้อื่นได้

(2) มีความรับผิดชอบต่อตนเองและสังคม

(3) มีการพัฒนาการเรียนรู้ของตนเองอย่างต่อเนื่อง

(4) เคารพสิทธิและรับฟังความคิดเห็นของผู้อื่น

**2) กลยุทธ์การสอนที่ใช้ในการพัฒนาการเรียนรู้ด้านทักษะความสัมพันธ์ระหว่างบุคคลและความรับผิดชอบ**

 จัดการเรียนการสอนโดยเน้นการทำงานเป็นกลุ่ม การทำงานที่ต้องประสานงานกับผู้อื่น หรือการสัมภาษณ์บุคคลอื่น

**3) กลยุทธ์การประเมินผลการเรียนรู้ด้านทักษะความสัมพันธ์ระหว่างบุคคลและความรับผิดชอบ**

 ประเมินจากการสังเกตพฤติกรรม การมีส่วนร่วม และการนำเสนองานในชั้นเรียน

**5. ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

 **1) ผลการเรียนรู้ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

กำหนดให้สามารถศึกษาและทำความเข้าใจในประเด็นปัญหา สามารถเลือกและประยุกต์ใช้เทคนิคทางสถิติหรือคณิตศาสตร์ที่เกี่ยวข้องอย่างเหมาะสมในการศึกษาค้นคว้าและเสนอแนะแนวทางในการแก้ไขปัญหา ใช้เทคโนโลยีสารสนเทศในการเก็บรวบรวมข้อมูล ประมวลผล แปลความหมาย และนำเสนอข้อมูลสารสนเทศอย่างสม่ำเสมอ สามารถสื่อสารได้อย่างมีประสิทธิภาพทั้งในการพูด การเขียน สามารถเลือกใช้รูปแบบของการนำเสนอที่เหมาะสมสำหรับกลุ่มบุคคลที่แตกต่างกันได้ ดังนั้นผู้เรียนจึงควรมีคุณลักษณะ ดังนี้

1. สามารถใช้เทคโนโลยีสารสนเทศในการแสวงหาความรู้และการนำเสนอ

ได้อย่างเหมาะสม

1. สามารถประยุกต์ใช้ความรู้ทางคณิตศาสตร์และสถิติในชีวิตประจำวัน

(3) มีทักษะการสื่อสารและสามารถเลือกใช้รูปแบบการสื่อสารได้อย่างเหมาะสม

**2) กลยุทธ์การสอนที่ใช้ในการพัฒนาการเรียนรู้ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

 กำหนดให้นักศึกษาค้นคว้าด้วยตนเอง วิเคราะห์เชิงตัวเลขและนำเสนอโดยใช้เทคโนโลยีสารสนเทศที่เหมาะสม

**3) กลยุทธ์การประเมินผลการเรียนรู้ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

(1) ประเมินจากเทคนิคการนำเสนอ การเลือกใช้เครื่องมือทางเทคโนโลยีสารสนเทศ

(2) ประเมินจากการแสดงความคิดเห็นและการอภิปราย

(3) ประเมินจากแบบทดสอบ

**5. แผนที่แสดงการกระจายความรับผิดชอบมาตรฐานผลการเรียนรู้จากหลักสูตรสู่รายวิชา (Curriculum Mapping)**

รายละเอียดที่แสดงความรับผิดชอบของรายวิชาต่าง ๆ ในหมวดวิชาศึกษาทั่วไป ที่จะทำให้เกิดผลการเรียนรู้ที่พึงประสงค์ตามที่กำหนดไว้ เป็นดังตาราง โดยผลการเรียนรู้ในตารางมีความหมาย ดังนี้

**1) ด้านคุณธรรม จริยธรรม**

(1) มีความซื่อสัตย์สุจริต

(2) มีความเสียสละและเห็นแก่ประโยชน์ส่วนรวม

(3) มีวินัย ตรงต่อเวลา

(4) เคารพในคุณค่าและศักดิ์ศรีของความเป็นมนุษย์

(5) เคารพกฎระเบียบและข้อบังคับต่าง ๆ ขององค์กรและสังคม

(6) มีความภาคภูมิใจในความเป็นไทย วัฒนธรรมไทยและเข้าใจความหลากหลาย

ทางวัฒนธรรม

(7) มีจรรยาบรรณทางวิชาการ

**2) ด้านความรู้**

(1) มีความรู้ความเข้าใจเกี่ยวกับภูมิปัญญาท้องถิ่นและภูมิปัญญาไทย

(2) มีความรู้ความเข้าใจทางภาษาและการสื่อสาร

(3) มีความรู้ความเข้าใจเกี่ยวกับองค์ความรู้ทางสังคม วัฒนธรรมไทย และความเป็นสากล

(4) มีความรู้ความเข้าใจเกี่ยวกับคณิตศาสตร์ วิทยาศาสตร์และเทคโนโลยี

**3) ด้านทักษะทางปัญญา**

 (1) มีความสามารถในการคิดอย่างเป็นระบบ

(2) มีความสามารถในการวิเคราะห์และสรุปประเด็นต่าง ๆ

(3) มีความสามารถในการสังเคราะห์และประยุกต์ใช้ในชีวิตประจำวัน

**4) ด้านทักษะความสัมพันธ์ระหว่างบุคคลและความรับผิดชอบ**

(1) มีภาวะผู้นำและผู้ตาม สามารถทำงานร่วมกับผู้อื่นได้

(2) มีความรับผิดชอบต่อตนเองและสังคม

(3) มีการพัฒนาการเรียนรู้ของตนเองอย่างต่อเนื่อง

(4) เคารพสิทธิและรับฟังความคิดเห็นของผู้อื่น

**5) ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

1. สามารถใช้เทคโนโลยีสารสนเทศในการแสวงหาความรู้และการนำเสนอ

ได้อย่างเหมาะสม

1. สามารถประยุกต์ใช้ความรู้ทางคณิตศาสตร์และสถิติในชีวิตประจำวัน

(3) มีทักษะการสื่อสารและสามารถเลือกใช้รูปแบบการสื่อสารได้อย่างเหมาะสม

**แผนที่แสดงการกระจายความรับผิดชอบมาตรฐานผลการเรียนรู้รายวิชาศึกษาทั่วไปจากหลักสูตรสู่รายวิชา (Curriculum Mapping)**

**⦁ ความรับผิดชอบหลัก o ความรับผิดชอบรอง**

| รายวิชา | 1. คุณธรรม จริยธรรม | 2. ความรู้ | 3.ทักษะทางปัญญา | 4. ทักษะความสัมพันธ์ระหว่างบุคคลและความรับผิดชอบ | 5. ทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ |
| --- | --- | --- | --- | --- | --- |
| **1** | **2** | **3** | **4** | **5** | **6** | **7** | **1** | **2** | **3** | **4** | **1** | **2** | **3** | **1** | **2** | **3** | **4** | **1** | **2** | **3** |
| 9011103 การรู้สารสนเทศและการเรียนรู้ Information Literacy and Learning | **●** | **○** | **●** |  | **●** |  | **●** |  | **●** | **○** |  | **○** | **●** | **○** | **○** | **○** | **○** | **●** | **●** |  | **○** |
| 9011104 ปรัชญาและการคิดการอย่างมีเหตุผล Philosophy and Rational Thinking |  |  | **●** | **●** |  |  | **○** | **○** | **●** | **●** |  | **●** | **●** | **●** | **●** | **○** | **○** | **●** | **●** |  | **○** |
| 9011105 คุณธรรมจริยธรรมสำหรับบัณฑิต Morality for Graduates | **●** | **●** | **●** | **●** | **●** | **●** | **●** | **○** |  | **●** |  | **○** | **○** | **●** | **●** | **●** | **○** | **●** | **●** |  |  |
| 9012116 งานและการเรียนรู้เพื่อชีวิต Work and Learning for Life | **●** | **●** | **●** | **●** | **●** | **○** |  | **○** | **○** | **●** |  | **●** | **●** | **●** | **●** | **●** | **●** | **●** | **●** | **○** | **●** |
| 9012117 สุนทรียภาพแห่งชีวิต Aesthetics of Life | **○** | **○** | **●** | **○** |  | **●** |  | **○** |  | **●** |  |  | **●** | **●** |  | **●** | **○** | **●** | **●** |  | **○** |
| 9012118 ศาสตร์พระราชาเพื่อพัฒนาตน The King’s Philosophy for  Self-Development | **●** |  | **●** | **○** |  |  |  | **○** |  | **●** |  | **●** | **●** | **○** | **●** |  | **○** | **●** | **●** |  | **○** |
| 9022117 ภาษาไทยเพื่อการสื่อสาร Thai for Communication | **●** | **●** | **●** | **○** | **○** | **○** | **●** | **○** | **●** | **●** | **○** | **●** | **○** | **○** | **●** | **○** | **●** | **○** | **●** |  | **●** |
| 9022118 ภาษาอังกฤษเพื่อการสื่อสาร 3(3-0-6) English for Communication | **●** | **○** | **●** | **○** |  |  |  |  | **●** | **○** | **○** | **●** |  | **●** | **○** | **○** | **●** | **●** | **○** |  | **●** |
| 9022119 ภาษาอังกฤษเพื่อทักษะการเรียนรู้ English for Learning Skills | **●** | **○** | **●** | **○** | **●** |  | **○** |  | **●** | **○** | **○** | **○** | **●** | **●** | **●** | **●** |  | **○** | **●** |  | **●** |
| 9031117 วิถีความเป็นไทย Ways of Thainess  | **●** | **○** | **○** |  | **●** | **●** |  | **○** |  | **●** |  | **○** | **●** |  | **○** | **●** | **●** | **○** | **●** |  | **●** |
| 9032107 กฎหมายและสิทธิมนุษยชน Laws and Human Rights | **●** | **○** | **●** | **●** | **●** |  |  | **○** |  | **●** |  | **○** |  | **●** |  | **●** |  | **●** | **●** |  | **○** |
| 9032108 เศรษฐกิจดิจิทัล Digital Economy  | **○** | **●** | **●** |  | **○** |  | **●** |  |  | **●** | **●** | **●** | **●** | **●** | **●** | **○** |  | **●** | **●** | **○** | **●** |
| 9032109 ความสุขในสังคมพหุวัฒนธรรม Happiness in Multicultural Society  | **○** | **○** | **○** | **●** |  | **●** | **○** | **●** | **○** | **●** |  | **●** | **○** |  | **○** | **●** | **○** | **●** | **○** |  | **○** |
| 9032110 วิถีชีวิตและภูมิปัญญาอีสาน Lifestyles and Wisdom of Esan | **○** | **○** | **○** | **●** |  | **●** |  | **●** | **○** | **●** |  | **●** | **○** |  | **○** | **○** | **○** | **●** | **○** |  | **●** |
| 9032111 จิตอาสาพัฒนาท้องถิ่น Voluntary Mind for Local Development | **○** | **●** | **●** | **●** | **○** |  |  |  | **○** | **●** |  | **●** | **●** | **●** | **●** | **●** |  | **●** | **●** | **○** | **●** |
| 9041104 คณิตศาสตร์ในชีวิตประจำวัน Mathematics in Daily Life | **●** | **●** | **●** |  |  |  | **○** |  | **●** |  | **●** | **●** | **●** | **●** | **●** | **○** |  | **●** | **●** | **●** | **○** |
| 9041105 การออกกำลังกายเพื่อคุณภาพชีวิต Exercises for Quality of Life |  |  | **●** |  | **○** |  | **●** |  | **●** |  |  |  | **○** | **●** | **●** |  | **○** | **●** | **●** |  | **○** |
| 9042113 คอมพิวเตอร์และการรู้เท่าทันในยุคดิจิทัล Computers and Literacy in Digital Age | **●** |  | **○** |  | **●** |  | **●** |  | **●** | **○** | **●** | **●** | **●** |  | **○** | **●** |  | **●** | **●** |  | **●** |
| 9042114 การประยุกต์ใช้เทคโนโลยีและนวัตกรรมสู่อนาคต Application of Future Innovation and  Technology |  |  | **●** |  | **○** |  | **●** | **○** |  |  | **●** | **○** |  | **●** |  | **○** | **●** |  | **●** |  | **○** |
| 9042115 วิทยาศาสตร์และเทคโนโลยีเพื่อสิ่งแวดล้อมที่ยั่งยืน Science and Technology for Sustainable Environment | **●** |  | **●** |  | **○** |  |  | **○** | **○** |  | **●** | **○** | **●** |  | **○** |  | **●** | **●** | **●** |  | **○** |
| 9042116 สุขภาพเพื่อชีวิต Health for Life | **○** | **○** | **●** |  |  |  |  | **○** | **○** |  | **●** |  | **●** | **○** |  | **●** |  | **○** | **○** |  | **○** |
| 9042117 ธรรมชาติบำบัด Natural Medicine | **●** | **●** | **●** |  | **●** |  |  | **●** |  | **○** | **●** | **●** | **●** | **○** | **●** | **●** |  | **●** | **●** |  | **●** |
| 9042118 เกษตรและอาหารเพื่อคุณภาพชีวิต Agriculture and Food for Quality of Life | **●** | **○** | **●** |  |  |  |  | **●** | **○** |  | **●** |  | **●** |  | **●** |  |  |  | **●** |  | **●** |
| 9042119 การสร้างมูลค่าเพิ่มจากภูมิปัญญาท้องถิ่น Value added Building from Local Wisdom | **●** | **○** | **●** |  |  | **○** |  | **●** |  |  | **●** |  | **●** | **○** |  | **●** |  | **○** |  | **●** |  |

ภาคผนวก

1. ประกาศมหาวิทยาลัยราชภัฏอุบลราชธานี เรื่อง การเทียบโอนผลการเรียนหมวดวิชาศึกษาทั่วไป

 สำหรับนักศึกษาที่สำเร็จการศึกษา ระดับอนุปริญญาหรือปริญญาตรี พ.ศ. ๒๕๖๑

2. การบริหารการใช้หลักสูตรหมวดวิชาศึกษาทั่วไป มหาวิทยาลัยราชภัฏอุบลราชธานี

3. คำสั่งมหาวิทยาลัยราชภัฏอุบลราชธานี ที่ 1805/2560 เรื่อง แต่งตั้งคณะกรรมการหมวดวิชา

 ศึกษาทั่วไป หลักสูตรปรับปรุง พ.ศ. 2560 มหาวิทยาลัยราชภัฏอุบลราชธานี

4. คำสั่งมหาวิทยาลัยราชภัฏอุบลราชธานี ที่ 2360/2560 เรื่อง แต่งตั้งอนุกรรมการหมวดวิชา

 ศึกษาทั่วไป หลักสูตรปรับปรุง พ.ศ. 2561 มหาวิทยาลัยราชภัฏอุบลราชธานี กลุ่มวิชาภาษา

5. คำสั่งมหาวิทยาลัยราชภัฏอุบลราชธานี ที่ 2361/2560 เรื่อง แต่งตั้งอนุกรรมการหมวดวิชา

 ศึกษาทั่วไป หลักสูตรปรับปรุง พ.ศ. 2561 มหาวิทยาลัยราชภัฏอุบลราชธานี กลุ่มวิชามนุษยศาสตร์

6. คำสั่งมหาวิทยาลัยราชภัฏอุบลราชธานี ที่ 2362/2560 เรื่อง แต่งตั้งอนุกรรมการหมวดวิชา

 ศึกษาทั่วไป หลักสูตรปรับปรุง พ.ศ. 2561 มหาวิทยาลัยราชภัฏอุบลราชธานี กลุ่มวิชาสังคมศาสตร์

7. คำสั่งมหาวิทยาลัยราชภัฏอุบลราชธานี ที่ 2363/2560 เรื่อง แต่งตั้งอนุกรรมการหมวดวิชา

 ศึกษาทั่วไป หลักสูตรปรับปรุง พ.ศ. 2561 มหาวิทยาลัยราชภัฏอุบลราชธานี กลุ่มวิชาคณิตศาสตร์

 วิทยาศาสตร์และเทคโนโลยี

**การบริหารการใช้หลักสูตรหมวดวิชาศึกษาทั่วไป**

**หลักสูตรปรับปรุง พ.ศ. 2561**

**มหาวิทยาลัยราชภัฏอุบลราชธานี**

**1. แนวทางการพัฒนาหลักสูตร**

 1.1 หลักสูตรหมวดวิชาศึกษาทั่วไป ในระดับปริญญาตรี ปรับปรุง พ.ศ. 2561 นี้พัฒนามาจากหลักสูตรหมวดวิชาการศึกษาทั่วไป มหาวิทยาลัยราชภัฏอุบลราชธานี ที่ประกาศใช้ในปีการศึกษา 2555 เหตุผลของการปรับปรุง คือ

 1.1.1 เพื่อให้สอดคล้องกับเกณฑ์มาตรฐานหลักสูตรระดับอนุปริญญาและปริญญาตรี

พ.ศ. 2558

 1.1.2 เพื่อให้สอดคล้องกับผลการเรียนรู้ตามกรอบมาตรฐานคุณวุฒิระดับอุดมศึกษาแห่งชาติ พ.ศ. 2552

 1.1.3 เพื่อให้สอดคล้องและสามารถใช้ประโยชน์ร่วมในการให้บริการการศึกษากับการจัดการเรียนการสอนในสถาบันอุดมศึกษา

1.1.4 เพื่อให้สอดคล้องกับยุทธศาสตร์อุดมศึกษาไทยและมีความพร้อมสู่การเป็น

ประเทศไทย 4.0

 1.2 หลักสูตรหมวดวิชาศึกษาทั่วไป จัดเป็นรายวิชาที่มีลักษณะบูรณาการ โดยผสมผสานเนื้อหาวิชาที่ครอบคลุมสาระของกลุ่มวิชามนุษยศาสตร์ ภาษา สังคมศาสตร์ และกลุ่มวิชาคณิตศาสตร์ วิทยาศาสตร์และเทคโนโลยี ในสัดส่วนที่เหมาะสม เพื่อให้มุ่งพัฒนาผู้เรียนให้มีความรอบรู้อย่างกว้างขวางมีโลกทัศน์ที่กว้างไกล มีความเข้าใจธรรมชาติ ตนเอง ผู้อื่น และสังคม เป็นผู้ใฝ่รู้ ใฝ่เรียน เรียนรู้ด้วยตนเอง สามารถจัดการกับชีวิต สามารถคิดอย่างมีเหตุผล มีระบบ สามารถใช้ภาษาในการติดต่อสื่อสารความหมายได้ดี มีคุณธรรมและจริยธรรม ตระหนักในคุณค่าของศิลปะและวัฒนธรรม ทั้งของไทยและของประชาคมนานาชาติ สามารถนำความรู้ไปใช้ในการดำเนินชีวิตและดำรงตนอยู่ในสังคมได้เป็นอย่างดี

 1.3 ประเด็นหลักในการปรับปรุงในครั้งนี้ ประกอบด้วย

 1.3.1 ได้ปรับปรุงรายวิชาใหม่ โดยบูรณาการรายวิชาในกลุ่มวิชาเดียวกัน มีลักษณะคล้ายคลึง ใกล้เคียงกัน เป็นรายวิชาใหม่และปรับลดจำนวนรายวิชา เพื่อให้สอดคล้องกับอัตลักษณ์ของนักศึกษาในมหาวิทยาลัย ดังนี้

 กลุ่มวิชามนุษย์ศาสตร์ จากเดิม มีจำนวน 17 รายวิชา ปรับปรุงใหม่เป็น 6 รายวิชา

 กลุ่มวิชาภาษา จากเดิม มีจำนวน 20 รายวิชา ปรับปุรงใหม่เป็น 3 รายวิชา

 กลุ่มวิชาสังคมศาสตร์ จากเดิม มีจำนวน 22 รายวิชา ปรับปรุงใหม่เป็น 6 รายวิชา

 กลุ่มวิชาคณิตศาสตร์ วิทยาศาสตร์และเทคโนโลยี

 จากเดิม มีจำนวน 15 รายวิชา ปรับปรุงใหม่เป็น 9 รายวิชา

 1.3.2 กลุ่มวิชามนุษยศาสตร์ ได้พัฒนารายวิชาที่มุ่งให้ผู้เรียน ความเข้าใจในคุณค่าของตนเอง คุณค่าของผู้อื่น คุณค่าของการทำงาน การเรียนรู้ และการพัฒนาตนเอง การมีคุณธรรม จริยธรรมพื้นฐานที่จำเป็นสำหรับบัณฑิต การน้อมนำศาสตร์พระราชาสู่การพัฒนาตนเองและสังคม การมีความรักและซาบซึ้งในความดี ความงามทางด้านภาษา ดนตรี ศิลปะ การมีทักษะการคิด ทักษะการเรียนรู้ ทักษะการแก้ปัญหา ทักษะทางเทคโนโลยีสารสนเทศ ทักษะการสื่อสาร การทำงานร่วมกับผู้อื่น และทักษะการพัฒนาตน สามารถนำไปประยุกต์ใช้ในการเรียนรู้ การพัฒนาตนเอง พัฒนาอาชีพและสังคมทั้งในปัจจุบันและอนาคต

 1.3.3 กลุ่มวิชาภาษา ได้พัฒนารายวิชาที่มุ่งให้ผู้เรียน มีความรู้ ความเข้าใจและสามารถใช้ภาษาไทยเพื่อการสื่อสาร การใช้คำ การผูกประโยค การฟัง การพูด การอ่าน และการเขียนได้อย่างมีประสิทธิภาพ โดยจัดรายวิชาบังคับเรียน 1 รายวิชา วิชาภาษาอังกฤษ มุ่งเน้นให้ผู้เรียนสามารถใช้ภาษาอังกฤษ เพื่อการสื่อสารในชีวิตประจำวัน สามารถใช้พจนานุกรมภาษาอังกฤษ สร้างคำในภาษาอังกฤษ เดาคำศัพท์จากบริบท และสามารถอ่านเพื่อจับใจความสำคัญได้ โดยจัดวิชาบังคับเรียน 2 รายวิชา

 1.3.4 กลุ่มวิชาสังคมศาสตร์ ได้พัฒนารายวิชาขึ้นใหม่ มีเป้าหมายให้ผู้เรียนมีความรู้ ความเข้าใจสังคมท้องถิ่น สังคมไทย ประชาคมอาเซียน และสังคมโลก การอนุรักษ์ขนบธรรมเนียม ประเพณี ศิลปะ และวัฒนธรรมทั้งของท้องถิ่นและของไทย มีความคิดสร้างสรรค์ในการสืบสานและการพัฒนาภูมิปัญญาท้องถิ่นและภูมิปัญญาไทย มุ่งให้ผู้เรียนมีจิตอาสาเพื่อการพัฒนาท้องถิ่น การเคารพกฎระเบียบของสังคม และการอยู่ร่วมกันอย่างมีความสุขในสังคมพหุวัฒนธรรม โดยบังคับเรียนรายวิชาในกลุ่มวิชาสังคมศาสตร์จำนวน 1 รายวิชา คือ รายวิชาจิตอาสาพัฒนาท้องถิ่น เพื่อส่งเสริมให้นักศึกษามีคุณลักษณะสอดคล้องกับเอกลักษณ์ของมหาวิทยาลัย คือ “สร้างสรรค์ภูมิปัญญา นำพาการพัฒนาท้องถิ่น” และสอดคล้องกับ อัตลักษณ์ของนักศึกษามหาวิทยาลัย คือ “ศึกษาดี มีจิตอาสา”

 1.3.5 กลุ่มวิชาคณิตศาสตร์ วิทยาศาสตร์และเทคโนโลยี ได้ปรับปรุงรายวิชาขึ้นใหม่ โดยมีเป้าหมายให้ครอบคลุมเพื่อการมุ่งสู่ไทยแลนด์ 4.0 โดยพัฒนารายวิชาให้มีเนื้อหาครอบคลุมกลุ่มต่างๆ เช่น กลุ่มอาหาร เกษตรและเทคโนโลยีชีวภาพ กลุ่มสาธารณสุข สุขภาพและเทคโนโลยีการแพทย์ กลุ่มเครื่องมืออุปกรณ์อัจฉริยะหุ่นยนต์ และระบบเครื่องมือกลที่ใช้อิเล็กทรอนิกส์ควบคุม กลุ่มดิจิทัล เทคโนโลยีอินเตอร์เน็ต ที่เชื่อมต่อและบังคับอุปกรณ์ต่างๆ ปัญญาประดิษฐ์ และกลุ่มอุตสาหกรรมสร้างสรรค์ นวัตกรรมและการบริการที่มีมูลค่าสูง

**2. การบริหารหลักสูตร**

 หลักสูตรหมวดวิชาศึกษาทั่วไป ฉบับปรับปรุง พ.ศ. 2561 มีแนวทางการบริหารหลักสูตร ดังนี้

 2.1 ให้คณะมีส่วนร่วมในการพัฒนาหลักสูตร โดยประสงค์ให้มีความหลากหลายและมีการกระจายความรับผิดชอบการจัดการเรียนรู้แต่ละภาคเรียน ทั้งโดยให้คณะที่เกี่ยวข้องทำหน้าที่บริหารจัดการการเรียนการสอน ทำหน้าที่ในการจัดแผนการเรียน แผนการจัดกิจกรรมเสริมหลักสูตร จัดอาจารย์ผู้สอน กำกับดูแลการจัดประสบการณ์การเรียนรู้ การวัดและประเมินผลการเรียนรู้ การประเมินและพัฒนาหลักสูตร การให้ความเห็นชอบการเทียบโอนรายวิชาในหมวดวิชาศึกษาทั่วไป

 2.2 การจัดการเรียนการสอน

2.2.1 การจัดแผนการเรียนให้นักศึกษามีโอกาสเลือกเรียนรายวิชาตามเงื่อนไข โครงสร้างของหลักสูตรโดยในแต่ละภาคการศึกษานักศึกษาสามารถเลือกเรียนโดยอิสระภายใต้การให้คำแนะนำของอาจารย์ที่ปรึกษาหมู่เรียน

2.2.2 การจัดการเรียนรู้ให้อาจารย์ผู้สอนในแต่ละรายวิชาได้จัดการเรียนรู้ในลักษณะบูรณาการทั้งศาสตร์และศิลป์

 2.2.3 มหาวิทยาลัยจัดให้นักศึกษาได้มีการวางแผนการเรียนรู้ด้วยตนเองตลอดหลักสูตรในระยะเริ่มแรกของการเข้าศึกษาในมหาวิทยาลัย